ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Σεπτεμβρίου 1995 που επιτρέπει στα κράτη μέλη να εγκρίνουν προσωρινώς την εμπορία δασικού πολλαπλασιαστικού υλικού που δεν πληροί τις απαιτήσεις της οδηγίας 66/404/ΕΟΚ του Συμβουλίου, και τροποποιεί την απόφαση 94/751/ΕΚ η οποία επιτρέπει στα κράτη μέλη να εγκρίνουν προσωρινώς την εμπορία του δασικού πολλαπλασιαστικού υλικού που δεν πληροί τις απαιτήσεις των οδηγιών 66/404/ΕΟΚ και 71/161/ΕΟΚ του Συμβουλίου (95/389/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/404/ΕΟΚ του Συμβουλίου της 14ης Ιουνίου 1996 όσον αφορά την εμπορία του δασικού πολλαπλασιαστικού υλικού (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15,

την οδηγία 71/161/ΕΟΚ του Συμβουλίου της 30ής Μαρτίου 1971 περί κανόνων εξωτερικής ποιότητας του δασικού πολλαπλασιαστικού υλικού που αποτελεί αντικείμενο εμπορίας στο εσωτερικό της Κοινότητας (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15,

τα αιτήματα τα οποία υπέβαλαν η Αυστρία, η Δανία και Ιρλανδία,

Εκτιμώντας:

ότι η παραγωγή πολλαπλασιαστικού υλικού των ειδών που αναφέρονται στα παραρτήματα είναι, αυτή τη στιγμή, ανεπαρκής στην Αυστρία, τη Δανία και την Ιρλανδία, με αποτέλεσμα να μην πληρούνται οι απαιτήσεις τους για πολλαπλασιαστικό υλικό σύμφωνα με τις διατάξεις της οδηγίας 66/404/ΕΟΚ 7

ότι οι τρίτες χώρες δεν είναι σε θέση να παράσχουν επαρκείς ποσότητες πολλαπλασιαστικού υλικού των συγκεκριμένων ειδών, το οποίο να παρέχει τις ίδιες εγγυήσεις με το κοινοτικό πολλαπλασιαστικό υλικό και να είναι σύμφωνο με τις διατάξεις της προαναφερθείσας οδηγίας 7

ότι, γι' αυτό το λόγο θα πρέπει να επιτραπεί στα κράτη μέλη να εγκρίνουν, για μια περιορισμένη χρονική περίοδο, την εμπορία πολλαπλασιαστικού υλικού των εν λόγω ειδών το οποίο να πληροί λιγότερο αυστηρές απαιτήσεις, προκειμένου να καλυφθεί η έλλειψη πολλαπλασιαστικού υλικού σύμφωνα με τις απαιτήσεις της οδηγίας 66/404/ΕΟΚ 7

ότι, για λόγους γενετικής, το πολλαπλασιαστικό υλικό πρέπει να συλλέγεται στον τομέα προέλευσης, στο φυσικό περιβάλλον των συγκεκριμένων ειδών και να παρέχονται οι αυστηρότερες δυνατές εγγυήσεις για τη διασφάλιση της ταυτότητας του υλικού 7

ότι, επιπλέον, το πολλαπλασιαστικό υλικό θα πρέπει να τίθεται σε εμπορία μόνον εφόσον συνοδεύεται από ένα έγγραφο το οποίο περιλαμβάνει ορισμένες λεπτομερείς πληροφορίες, σχετικές με το εν λόγω πολλαπλασιαστικό υλικό 7

ότι θα πρέπει, επιπλέον, να επιτρέπεται σε καθένα από τα κράτη μέλη να χορηγεί άδεια εμπορίας στο έδαφός του σπόρων για σπορά και των φυτών για φύτευση που πληρούν λιγότερο αυστηρές απαιτήσεις όσον αφορά την προέλευση, όπως ορίζεται στην οδηγία 66/404/ΕΟΚ, εάν έχει εγκριθεί η εμπορία του υλικού αυτού στα υπόλοιπα κράτη μέλη, δυνάμει της απόφασης αυτής 7

ότι, στην περίπτωση της Ιρλανδίας και της Δανίας, ζητείται να εγκριθούν επιπλέον περιοχές προέλευσης σπόρων για σπορά οι οποίοι να πληρούν λιγότερο αυστηρές απαιτήσεις 7 ότι, ως εκ τούτου, θα πρέπει να τροποποιηθεί αναλόγως η απόφαση 94/751/ΕΚ της Επιτροπής (3) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη να εγκρίνουν την εμπορία στο έδαφός τους σπόρων για σπορά που πληρούν λιγότερο αυστηρές απαιτήσεις όσον αφορά την προέλευση, όπως ορίζεται στο παράρτημα Ι της οδηγίας 66/404/ΕΟΚ, και υπό τον όρο ότι έχει παρασχεθεί η απόδειξη η οποία αναφέρεται στο άρθρο 2 όσον αφορά τον τόπο παραγωγής του σπόρου και το υψόμετρο στο οποίο συλλέχθηκε.

2. Επιτρέπεται στα κράτη μέλη να εγκρίνουν την εμπορία στο έδαφός τους, φυτών προς φύτευση οι οποίοι παράγονται στην Κοινότητα από τον προαναφερθέντα σπόρο.

Άρθρο 2

1. Η απόδειξη που αναφέρεται στο άρθρο 1 παράγραφος 1 πρέπει να θεωρείται ότι παρέχεται όταν το πολλαπλασιαστικό υλικό ανήκει στην κατηγορία «πολλαπλασιαστικού υλικού αναγνωρισμένης προέλευσης», όπως ορίζεται στο σύστημα ΟΟΣΑ (Οργανισμός Οικονομικής Συνεργασίας και Ανάπτυξης), για τον έλεγχο του δασικού πολλαπλασιαστικού υλικού που διακινείται στο διεθνές εμπόριο ή, σε άλλη κατηγορία που ορίζεται στο εν λόγω σύστημα.

2. Σε περίπτωση που το σύστημα του ΟΟΣΑ, που αναφέρεται στην παράγραφο 1, δεν εφαρμόζεται στον τόπο προέλευσης του πολλαπλασιαστικού υλικού, πρέπει να μπορούν να γίνουν αποδεκτά άλλα επίσημα αποδεικτικά στοιχεία.

3. Όπου δεν μπορούν να παρασχεθούν επίσημες αποδείξεις, τα κράτη μέλη δύνανται να αποδεχθούν άλλα μη επίσημα αποδεικτικά στοιχεία.

Άρθρο 3

Επιτρέπεται στά κράτη μέλη, σύμφωνα με τους όρους του παραρτήματος ΙΙ, να εγκρίνουν την εμπορία, στο έδαφός τους, φυτών προς φύτευση που δεν πληρούν τις απαιτήσεις σχετικά με την προέλευση, όπως ορίζεται στην οδηγία 66/404/ΕΟΚ, υπό τον όρο ότι παρέχεται η απαιτούμενη συμφωνία με το άρθρο 2 απόδειξη, αναφέροντας τον τόπο προέλευσης των εν λόγω φυτών.

Άρθρο 4

Επιτρέπεται στα κράτη μέλη, εκτός εκείνων που υπέβαλαν αίτηση, υπό τους όρους που ορίζονται στα παραρτήματα Ι και ΙΙ, αντίστοιχα, και για τους σκοπούς που προορίζονται από τα αιτούντα κράτη μέλη, να εγκρίνουν την εμπορία στο έδαφός τους σπόρων προς σπορά και φυτών προς φύτευση η εμπορία των οποίων επιτρέπεται δυνάμει της παρούσας απόφασης.

Άρθρο 5

Οι εγκρίσεις που προβλέπονται στο άρθρο 1 παράγραφος 1, εφόσον αφορούν την εισαγωγή στην Κοινότητα δασικού πολλαπλασιαστικού υλικού, θα λήξουν στις 30 Νοεμβρίου 1995. Οι εγκρίσεις αυτές, στο βαθμό που αφορούν την επόμενη περίοδο εμπορίας εντός της Κοινότητας, θα λήξουν στις 31 Δεκεμβρίου 1997.

Άρθρο 6

Οι εγκρίσεις που προβλέπονται στο άρθρο 3 θα λήξουν στις 31 Δεκεμβρίου 1996.

Άρθρο 7

Όσον αφορά την πρώτη τοποθέτηση στην αγορά δασικού πολλαπλασιαστικού υλικού, όπως αναφέρεται στο άρθρο 5, τα κράτη μέλη γνωστοποιούν στην Επιτροπή, πριν από την 1η Ιανουαρίου 1996, αυτές τις ποσότητες πολλαπλασιαστικού υλικού που πληρούν λιγότερο αυστηρές απαιτήσεις και των οποίων έχει εγκριθεί η εμπορία εντός του εδάφους τους στα πλαίσια της παρούσας απόφασης. Η Επιτροπή ενημερώνει σχετικά τα υπόλοιπα κράτη μέλη.

Άρθρο 8

Το παράρτημα Ι της απόφασης 94/751/ΕΚ τροποποιείται ως εξής:

1. στη στήλη η οποία φέρει τον τίτλο «Fagus sylvatica L.» οι χώρες «SL, PL και H» προστίθενται ως χώρες προέλευσης για την είσοδο όσον αφορά την Ιρλανδία 7

2. στη στήλη η οποία φέρει τον τίτλο «Picea abies Karst» οι χώρες «PL και CZ» προστίθενται ως χώρες προέλευσης για την είσοδο όσον αφορά την Ιρλανδία 7

3. στη στήλη η οποία φέρει τον τίτλο «Quercus pedunculata Ehrh» η χώρα «N» προστίθεται ως χώρα προέλευσης για την είσοδο όσον αφορά τη Δανία.

Άρθρο 9

Η παρούσα απόφαση απευθύνεται στα κράτη μέλη.

Βρυξέλλες, 20 Σεπτεμβρίου 1995.

Για την Επιτροπή

Franz FISCHLER

Μέλος της Επιτροπής

ΕΠΙΓΡΑΦΗ

1. Κράτη μέλη

A = Αυστρία

DK = Βασίλειο της Δανίας

IRL = Ιρλανδία

2. Χώρες προέλευσης

CDN = Καναδάς

CROATIA = Κροατία

CZ = Τσεχική Δημοκρατία

H = Ουγγαρία

PL = Πολωνία

R = Ρουμανία

SK = Σλοβακική Δημοκρατία

SL = Σλοβενία

USA = Ηνωμένες Πολιτείες της Αμερικής

(1) ΕΕ αριθ. 125 της 11. 7. 1966, σ. 2326/66.

(2) ΕΕ αριθ. L 87 της 17. 4. 1971, σ. 14.

(3) ΕΕ αριθ. L 298 της 19. 11. 1994, σ. 42.

ANEXO I - BILAG I - ANLAGE I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ANEXO II - BILAG II - ANLAGE II - ΠΑΡΑΡΤΗΜΑ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II

>ΘΕΣΗ ΠΗΝΑΚΑ>